### | | | | --- | --- | | | | | --- | | **Teknik- og Miljøudvalget** 8. juni 2017 Sagsnr. 710-2015-52115 Dok.nr. 710-2017-109146 Sagsbehandler DPAHPL | | 47.                 Regulativrevision - Bukbæk - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U |
| Lovgrundlag | Vandløbsloven, Bekendtgørelse om regulativer for offentlige vandløb. |

**SAGENS INDHOLD**

Teknik og Miljøudvalget skal i denne sag tage stilling til,
om det reviderede vandløbsregulativ for Bukbæk kan godkendes.

Bukbæk forløber i kommunegrænsen mod [adresse] sydøst for
[adresse]. Bukbæk er omfattet af naturbeskyttelseslovens § 3. Den er ikke målsat i
statens vandområdeplaner. Bukbæk fungerer i [adresse] som recipient for
regnvand fra [adresse]. Vandløbet omfatter en samlet strækning på 1.662 meter med
udløb i Egå i [adresse]. De første ca. 850 meter løber i kommunegrænsen
mellem [adresse] og [adresse]. Kort over bækken kan ses i bilag.

Bukbæk er et offentligt vandløb. For alle offentlige
vandløb skal der vedtages et vandløbsregulativ. Vandløbsregulativer er
retsgrundlaget for administration af de offentlige vandløb. De skal sikre de
afvandingsmæssige interesser langs de offentlige vandløb under hensyntagen til
vandløbenes miljømæssige målsætninger og beskyttelse.

Et vandløbsregulativ indeholder bestemmelser om vandløbets
fysiske udseende, vedligeholdelse, samt kommunens og lodsejernes forpligtelser.
Ved vedligeholdelse forstås bl.a. grødeskæring og oprensning af aflejret
bundmateriale, for eksempel sand.

Vandløbsregulativet for Bukbæk er fra 1995. Teknik og
Kultur har udarbejdet det nye regulativ i samarbejde med [adresse].
Revisionen er foretaget med baggrund i det eksisterende regulativ suppleret med
nye opmålinger af vandløbet.

Der er ikke foretaget ændringer i antallet af
grødeskæringer, og tidspunkterne for skæringerne (terminen) herfor er uændret.
I det nye regulativ er der fastsat retningslinjer for, hvornår der iværksættes
oprensning i vandløbet. Dette fremgår ikke af det gamle regulativ fra 1995.

Regulativet sikrer ikke mod oversvømmelser, men indebærer
at vandføringsevnen ikke forringes i forhold til det tidligere regulativ. Selv
om regulativet er overholdt, så viser beregninger, at der kan forekomme
oversvømmelser på enkelte strækninger. Sandsynligheden for vand på terræn om
vinteren er størst på to strækninger fra station 850 meter og ned mod udløbet i
station 1.662 meter. Disse strækninger er beliggende i [adresse].

**VURDERING**

Det nye reviderede regulativ fastholder og viderefører vandløbets
vandføringsevne fra det tidligere regulativ. Afvandingen langs vandløbet er
sikret, idet afvandingsevnen er den samme. Der er endvidere taget hensyn til
vandløbets § 3 status, som betyder, at der ikke må ske negative ændringer i
vandløbets miljømæssige tilstand.

Teknik og Kultur vurderer, at det nye reviderede regulativ
fastholder de nuværende afvandingsforhold under hensyntagen til vandløbets
miljømæssige tilstand. Regulativet skaber et godt og retligt grundlag for
afvandingstilstanden, den fremtidige vedligeholdelse, samt lodsejernes
forpligtelser.

**ØKONOMI**

Ved godkendelse af det reviderede regulativ forventes det,
at vandløbets vedligeholdelse ikke ændres. Der er ikke ændret på antallet af
grødeskæringer, og udgifterne til vedligeholdelse forventes derfor ikke ændret.

Vedligeholdelsen af vandløbet forestås af [adresse].
Udgifterne til vedligeholdelse fordeles mellem [adresse] og [adresse]
Kommune i forhold til bredlængder beliggende i de respektive kommuner.

[adresse] andel af udgifterne er 25,7 %.

**INDDRAGELSE**

Forslaget til revideret vandløbsregulativ har været udsendt
i otte ugers offentlig høring i [adresse] og [adresse]. Der er ikke
indkommet høringssvar.

Efter udvalgets godkendelse offentliggøres
vandløbsregulativet med en klagefrist på fire uger. Offentliggørelsen vil
afvente Aarhus Kommunes godkendelse således at denne sker samtidig i de to
kommuner.

**INDSTILLING**

Direktøren for Teknik og Kultur indstiller til Teknik- og
Miljøudvalget:

1.    At forslaget til revideret vandløbsregulativ for Bukbæk
vedtages.

**BESLUTNING**

**Bilag**

|  |  |
| --- | --- |
| Udkast Bukbæk regulativ | 710-2017-124533 |
| Oversigtskort Bukbæk | 710-2017-125069 |